IKEA i Aalborg, har ligesom de øvrige IKEA varehuse i Danmark været igennem et omfattende sikkerhedstjek tirsdag morgen, det skriver berlingske.dk. Mandag var der mindre eksplosioner i IKEA-varehuse i Holland, Belgien og Frankrig. - Vi tager det her alvorligt. Meget alvorligt. Sikkerheden har altid højeste prioritet, siger kommunikationschef i IKEA Danmark, Lena Gaarde, til berlingske.dk Ingen mennesker kom til skade ved eksplosionerne i udlandet, og de materielle skader var også begrænsede. Politiet leder nu efter en sammenhæng.

Opsummering:
IKEA varehuse tre steder i Europa blev mandag ramt af mindre eksplosioner. Det fik varehuse i hele Danmark til at foretage sikkerhedstjek tirsdag.